Kërkesë për ofertë për “Furnizim dhe vendosje drurësh për hapësirat publike”: (Afati: 8 shkurt 2023)

**LËNDA: KËRKESË PËR OFERTË**

*Kërkohet ofertë për pjesëmarrje në proçedurën e tenderit “Ftesë për të konkurruar” me objekt “Furnizim dhe vendosje drurësh për hapësirat publike” për Institutin për Kërkime Shkencore dhe Politika në Edukimin e Lartë (ISHEP)*

Jeni të ftuar të dorëzoni ofertën tuaj në zarf të mbyllur me vulë me emërtimin ***“ Furnizim dhe vendosje drurësh për hapësirat publike”*** pranë zyrës të organizatës sonë deri më datë 8 shkurt 2023, ora 16:00.

**Instituti për Kërkime Shkencore dhe Politika në Edukimin e Lartë (ISHEP)** është një organizatë jofitimprurëse shqiptare e cila synon të promovojë zhvillimin dhe idetë e reja në mjedisin ekonomik, social, politik, akademik dhe më gjerë, për të ndikuar në formulimin e politikave dhe ndërgjegjësimin e publikut për sfidat ekonomike dhe sociale. në Shqipëri, si dhe të ndikojë drejtpërdrejt në komunitet nëpërmjet zbatimit të nismave advokuese dhe programeve mbështetëse për grupet dhe interesat vulnerabël.

**Adresa e dorëzimit të ofertës:**

Lgj. 5 Maji, Rr.Lef Nosi,Pallati Nr. 700/11, k.1 , Elbasan

**Përshkrimi i shërbimit që kërkohet:**

ISHEP është e interesuar për të kontraktuar një subjekt me veprimtari kultivimin, tregtimin e pemëve dekorative për ambjente të gjelbëruara.

**Kriteret dhe Detyrat**: Të gjitha subjektet e interesuara që përmbushin kriteret dhe kushtet janë të ftuara të dorëzojnë propozimin e tyre me zarf të mbyllur.

1. Të jenë të regjistruara pranë QKB
2. Të kenë plotësuar të gjithë detyrimet ligjore tatimore.
3. Biznesi do të sigurojë të gjitha materialet e kërkuara dhe në kohë sipas kërkesës së ISHEP
4. Biznesi do të sigurojë transportin e produkteve në hapësirën publike të përcaktuar nga ISHEP në bashkëpunim me Bashkinë Elbasan
5. Biznesi duhet të respektojë çmimet dhe materialet e vendosura në fillim
6. Biznesi garanton cilësi dhe përpikmëri në kryerjen e detyrës dhe dorëzimin e tyre brenda aftatit te kërkuar

ISHEP do të sigurojë gjithë bashkëpunimin e duhur me qëllim përmbushjen e detyrave të mësipërme.

**Oferta duhet të dorëzohet me sistemin me “zarf”.**

Në zarf duhet të vendosni të gjithë dokumentacionin e listuar si më poshtë:

1. Ekstraktit mbi historikun e subjektit të lëshuar nga Qendra Kombëtare e Regjistrimit.
2. Specifikimet Teknike e shërbimit të kërkuar ( si më poshtë)
3. Propozimi financiar i ofertues duhet të jetë në Lekë shqiptarë, duhet të përfshijë çmimet për shërbimin e listuar.
4. Në çmimet e mësipërme duhet të përfshihen të gjitha kostot e tjera që lidhen me ofrimin e Shërbimeve.
5. Çmimi për njësi në propozimin financiar duhet të specifikojë që TVSH-ja është e përfshirë.
6. Çmimet e propozuara duhet të jenë të vlefshme për gjithë periudhën e kohëzgjatjes se kontratës.

**Propozimi financiar:**

**Zarf duhet të ketë mbishkrimin “Furnizim dhe vendosje drurësh për hapësirat publike”**

**Rastet e mos-dorëzimit të një dokumenti, ose të dokumenteve të rreme e të pasakta, konsiderohen si kushte për skualifikim.** **Çdo ofertë e marrë pas datës së mbylljes së tenderit nuk do të pranohet.**

Për çdo pyetje ose sqarim mund të na shkruani në e-mail: **ishepalbania@gmail.com**

**Mënyra e vlerësimit të ofertave**

Të gjithë ofertuesit do të vlerësohen nëse specifikimet janë përmbushur. Tabela e mëposhtme do të përdoren për specifikimet teknike. Vetëm ato oferta që kalojnë vlerësimin teknik do të vlerësohen për çmimet e tyre.

**Oferta fituese do te zgjidhet mbi kriterin e çmimit më të ulët.**

**Aneks 1: Specifikimet teknike**

|  |  |  |
| --- | --- | --- |
| Specifikimet teknike | Njësia | Sasia |
| Pemë pishe | Copë | 300 |

**MIRËPRESIM OFERTËN TUAJ!**